เงินบาทเปิด 30.81/83 บาท
ธนาคารซีไอเอ็มบีไทย รายงาน เงินบาทเปิดเช้านี้ 30.81/83 แข็งค่าตามสกุลอื่นในภูมิภาค
17 ก.พ. 2555

ธนาคารซีไอเอ็มบีไทย รายงาน เงินบาทเปิดเช้านี้ 30.81/83 แข็งค่าตามสกุลอื่นในภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 30.81/83 บาท/ดอลลาร์ จากเย็นวานนี้ที่ปิดตลาดแถวๆ ระดับ 30.86/88 บาท/ดอลลาร์ แข็งค่าตามค่าเงินสกุลอื่นในภูมิภาค
ล่าสุด ค่าเงินยูโรอยู่ที่ระดับ 1.3136/3139 ดอลลาร์/ยูโร จากเย็นวานนี้ที่อยู่ที่ระดับ 1.3000 ดอลลาร์/ยูโร ส่วนเงินเยนอยู่ที่ระดับ 79.09/12 เยน/ดอลลาร์ ยังอ่อนค่าจากเย็นวานนี้ที่อยู่ที่ระดับ 78.80 เยน/ดอลลาร์ เนื่องจากช่วงนี้นักลงทุนยังคงเลือกถือสินทรัพย์เสี่ยงมากกว่า และก่อนหน้านี้ญี่ปุ่นประกาศจะกระตุ้นเศรษฐกิจด้วยนโยบายผ่อนคลาย พร้อมทั้งจะปล่อยสินเชื่อให้ภาคเอกชนมากขึ้น ทำให้ Flow ในตลาดมีมากขึ้น
นักบริหารเงิน คาดว่า ทิศทางเงินบาทในวันนี้น่าจะยังแข็งค่า และเคลื่อนไหวในกรอบ 30.75-30.95 บาท/ดอลลาร์ โดยยังคงแนะนำให้จับตาประเด็นเรื่องกรีซเป็นหลักต่อไป
วันนี้ จะมีรายงานตัวเลขเศรษฐกิจของสหรัฐ ได้แก่ กระทรวงแรงงานสหรัฐเปิดเผยดัชนีราคาผู้บริโภค (CPI) เดือนม.ค. และ Conference Board เปิดเผยดัชนีชี้นำเศรษฐกิจสหรัฐเดือน ม.ค.